04/02/2010 | Administración LocalMunicipal
A Laracha
Aprobación definitiva Ordenanza fiscal telefonía móbil

EDICTO Unha vez aprobada definitivamente polo Pleno do Concello en sesión ordinaria de data 27 de xaneiro de 2010 a imposición e ordenación da taxa pola utilización privativa ou o aproveitamento especial do dominio público local polas empresas explotadoras de servicios de telefonía móbil así como a ordenanza fiscal reguladora da taxa pola utilización privativa ou o aproveitamento especial do dominio público local polas empresas explotadoras de servicios de telefonía móbil, publícase no Boletín Oficial da Provincia o texto íntegro da ordenanza. Contra este acordo pódese interpoñer directaemente recurso contencioso-administrativo no prazo de dous meses a partir do día seguinte á presente publicación. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, e de conformidade co disposto nos artigos 15, 20 a 27 do Real decreto lexislativo 2/2004 polo que se aproba o texto refundido da Lei reguladora das facendas locais, o Concello da Laracha establece a taxa pola utilización privativa ou o aproveitamento especial do dominio publico local polas empresas explotadoras de servicios de telefonía móbil. Constitúe o feito impoñible da taxa a utilización privativa ou o aproveitamento especial do solo, subsolo ou voo das vías públicas municipais, a favor de empresas que utilicen o dominio público para prestar os servizos de telefonía móbil que resulten de interese xeral ou afecten á xeneralidade ou unha parte importante da veciñanza. A estes efectos, entenderase realizado o feito impoñible, a utilización das redes de telefonía móbil tendidas no dominio público local, tanto propias como alleas e tanto as tendidas polos operarios de servicios móbiles, como as liñas de telefonía fixa. Son suxeitos pasivos da taxa en concepto de contribuínte as persoas físicas e xurídicas así como as entidades a que se refire o artigo 35.4 da Lei xeral tributaria titulares das empresas explotadoras ou prestadoras de servizos de telefonía móbil que afecten á xeneralidade ou a unha parte importante da veciñanza, con independencia de quen sexa o titular das correspondentes instalacións ou redes. O réxime de responsabilidades axustarase ao previsto nos artigos 41 a 43 da Lei 58/2003 xeral tributaria. A base impoñible estará constituída polo valor de mercado do aproveitamento especial do dominio público nos termos do informe técnico - económico do 23 de outubro do 2009. Tendo en conta o artigo anterior, a efectos da xestión do imposto, partiremos dunha base impoñible por liña de telefonía móbil. TBL = TARIFA BASICA POR LIÑA = 303,309 € COTA TRIBUTARIA = 1,5 % * TBL * número de liñas, prepago e contrato, a nome de veciños do concello da Laracha A cota tributaria correspondente a cada empresa explotadora de servicio de telefonía móbil (tanto de prepago como de contrato) calcularase tendo en conta o seu número de liñas, prepago e contrato, a nome de veciños do concello da Laracha. Para as realizacións de liquidacións provisionais, como pagos a conta da futura liquidación definitiva, a cota tributaria de cada empresa explotadora de servicios de telefonía móbil, calcularase tendo en conta as cotas de mercado establecidas no último Informe Anual da Comisión do Mercado de Telecomunicación. O devengo prodúcese coa entrada en vigor da presente ordenanza fiscal, se ésta prodúcese con posterioridade ao 1 de xaneiro do exercicio en curso. Igualmente, A taxa devéngase, co inicio do uso privativo ou o aproveitamento especial do dominio público local cando se comeza a actividade e o 1 de xaneiro en exercicios sucesivos, sendo o período impositivo da taxa o ano natural. As empresas explotadoras dos servicios de telefonía móbil contribuíntes da taxa deberán de presentar no concello, antes do 30 de abril de cada ano, declaración-liquidación correspondente ó exercicio inmediatamente anterior, referente ó número de liñas, prepago e contrato, da empresa explotadora de servicios de telefonía móbil, a nome de veciños do concello da Laracha. A administración poderá practicará liquidacións provisionais, referidas ao exercicio en curso, da cota tributaria definida no artigo anterior, tomando como referencia os datos contidos no último informe anual publicado pola Comisión do Mercado das Telecomunicacións. As cantidades liquidadas, consideraranse cantidades a conta e serán deducidas da liquidación definitiva resultante da declaración a que se refire o paragrafo anterior. No suposto de que os pagos a conta realizados excedan da contía resultante da liquidación definitiva da taxa, o importe do exceso compensarase no primeiro pago a conta que corresponda efectuar con posterioridade. Non se concederán máis exencións ou bonificacións que as expresamente previstas nas leis ou as derivadas da aplicación dos Tratados Internacionais. En todo o relativo á cualificación das infraccións tributarias, así como á determinación das sancións que polas mesmas correspondan en cada caso, aplicarase o réxime regulado na Lei Xeral Tributaria e nas demais disposicións sobre a materia. A Laracha, 28 de xaneiro de 2010 O Alcalde José Manuel López Varela